સામગ્રી: નરહરિ અમીન

ત્રીજી જૂને એટલે કે બુધવારે સાંજે કરજણ બેઠકના કૉંગ્રેસી ધારાસભ્ય અક્ષય પટેલ અને કપરાડાના કૉંગ્રેસના ધારાસભ્ય જીતુભાઈ ચૌધરીએ તેમના પદ પરથી રાજીનામાં આપ્યાં હતાં.

 હજુ આ બંને કૉંગ્રેસી ધારાસભ્યોનાં રાજીનામાં અંગે ગુજરાત કૉંગ્રેસનું મોવડીમંડળ આત્મમંથન કરી રહ્યું હતું ત્યાં જ મોરબીના કૉંગ્રેસી ધારાસભ્ય બ્રિજેશ મેરજાના રાજીનામાથી ગુજરાત કૉંગ્રેસના કિલ્લામાં વધુ એક ગાબડું પડી ગયું છે.

નોંધનીય છે કે તાજેતરમાં પડેલાં ત્રણ રાજીનામાં સહિત માર્ચ મહિનાથી અત્યાર સુધીમાં ગુજરાત કૉંગ્રેસના કુલ આઠ ધારાસભ્યો રાજીનામાં આપી ચૂક્યા છે.

રાજ્યસભાની ચૂંટણી પહેલાં રાજીનામું આપનાર મોરબીના કૉંગ્રેસી ધારાસભ્ય બ્રિજેશ મેરજા.

તાજેતરમાં કૉંગ્રેસી ધારાસભ્યોનાં આ રાજીનામાંને પગલે ગુજરાત કૉંગ્રેસ દ્વારા રાજ્યસભાની બેઠકો પર ઉતારેલા બે વરિષ્ઠ કૉંગ્રેસી નેતાઓની જીતની સંભાવનામાં નોંધપાત્ર ઘટાડો થયો છે.

નોંધનીય છે કે કૉંગ્રેસે રાજ્યસભાની બેઠકો માટે ભરતસિંહ સોલંકી અને શક્તિસિંહ ગોહિલને પોતાના ઉમેદવાર જાહેર કર્યા છે.

ગુજરાત કૉંગ્રેસનું ધોવાણ

કૉંગ્રેસનાં ધારાસભ્યોનાં રાજીનામાંનો સિલસિલો લૉકડાઉન પહેલાં શરૂ થઈ ગયો હતો.

કોરોના વાઇરસના સંક્રમણની મહામારીને પગલે વડા પ્રધાન નરેન્દ્ર મોદી દ્વારા દેશવ્યાપી લૉકડાઉનની જાહેરાત કરાઈ એ પહેલાં ગુજરાત સહિત અન્ય રાજ્યોની ખાલી પડેલી બેઠકો માટે 26 માર્ચના રોજ ચૂંટણી યોજાવાનું નક્કી મનાતું હતું.

જે લૉકડાઉનને પગલે સ્થગિત રાખવામાં આવી હતી.એ સમયે પણ ગુજરાત કૉંગ્રેસમાંથી પાંચ ધારાસભ્યોએ રાજીનામાં આપ્યાં હતાં.

ટાઇમ્સ ઑફ ઇન્ડિયાના એક અહેવાલ અનુસાર તાજેતરમાં આ ત્રણેય ધારાસભ્યોનાં રાજીનામાં બાદ ગુજરાતમાં કૉંગ્રેસી ધારાસભ્યોની સંખ્યા ઘટીને 65 થઈ ચૂકી છે.

જ્યારે સત્તાધારી પક્ષ ભાજપ પાસે રાજ્યની વિધાનસભામાં 103 ધારાસભ્યો સાથે બહુમતી છે.

નરહરિ અમીનની ઉમેદવારીથી શરૂ થયો ગૂંચવાડો 

ભાજપે અભય ભારદ્વાજ અને રમિલાબહેન બારા ઉપરાંત પાટીદાર નેતા નરહરિ અમીનને ત્રીજા ઉમેદવાર તરીકે ઊભા રાખ્યા છે.

જો કૉંગ્રેસના ધારાસભ્યોએ રાજીનામાં ન આપ્યાં હોત તો ભાજપ અને કૉંગ્રેસને રાજ્યસભાની ચાર બેઠકોમાંથી બબ્બે બેઠકો મળી શકી હોત.

જોકે નવા સર્જાયેલા સંજોગોને કારણે ગુજરાત કૉંગ્રેસના બે દિગ્ગજ નેતાઓ શક્તિસિંહ ગોહિલ અને ભરતસિંહ સોલંકી પૈકી કોઈ એકે હારનો સામનો કરવો પડી શકે છે.

આ ગૂંચવાડો નરહરિ અમીનને ભાજપ દ્વારા ત્રીજા ઉમેદવાર જાહેર...\nઅગાઉની સામગ્રીનો સારાંશ નીચે મુજબ કરી શકાય છે:
કોરોના વાઇરસની મહામારીના આ કપરા સમયમાં ગુજરાતમાં 19 જૂનના રોજ રાજ્યસભાની ચાર બેઠકો માટે ચૂંટણી યોજાશે, આ અંગે જાહેરાત થઈ કે થોડા જ કલાકો બાદ ગુજરાત કૉંગ્રેસનો આંતરવિગ્રહ ફરી સપાટી પર આવી ગયો.